5 Botsogo jwa rona bo re bontsha se se diregang mo teng ga mebele ya rona. Ka sekai, fa re batla go nna re itekanetse mo mmeleng, re tshwanetse go ja dijo tse di nang le dikotla le go ikatisa ka metlha. Ka tsela e e tshwanang, fa re batla go tswelela re le ditsala tsa Modimo, re tshwanetse go bala Baebele ka metlha le go bontsha Jehofa gore re na le tumelo. Re bontsha gore re na le tumelo fa re dirisa dilo tse re di ithutang le fa re bolelela ba bangwe ka tsone. (Bar. 10:8-10; Jak. 2:26) Mo godimo ga moo, re ka tswa re lebega e kete re itekanetse sentle mo mmeleng mme gone re lwala thata. Ka tsela e e tshwanang, re ka tswa re na le thulaganyo ya go ithuta Baebele e bile re akanya gore tumelo ya rona e nonofile, mme gone dikeletso tse di sa siamang di ntse di gola mo go rona. (1 Bakor. 10:12; Jak. 1:14, 15) Ga re a tshwanela go lebala gore Satane o batla gore re akanye jaaka ene. Ke ditsela dife tse a di dirisang thata? Mme re ka itshireletsa jang?